CELEX: 32013D0347
Language: ro
Date: 2013-06-28 00:00:00
Title: 2013/347/UE: Decizia de punere în aplicare a Comisiei din 28 iunie 2013 de aprobare a planurilor de urgență prezentate de Croația pentru combaterea anumitor boli ale animalelor [notificat cu numărul C(2013) 3992]  Text cu relevanță pentru SEE

2.7.2013   
            
            
               RO
            
            
               Jurnalul Oficial al Uniunii Europene
            
            
               L 183/13
            
         
      DECIZIA DE PUNERE ÎN APLICARE A COMISIEI
   
   din 28 iunie 2013
   de aprobare a planurilor de urgență prezentate de Croația pentru combaterea anumitor boli ale animalelor
   [notificat cu numărul C(2013) 3992]
   (Text cu relevanță pentru SEE)
   (2013/347/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/66/CEE a Consiliului din 14 iulie 1992 de stabilire a măsurilor comunitare de combatere a maladiei de Newcastle (1), în special articolul 21 alineatul (4) al doilea paragraf,
   având în vedere Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (2), în special articolul 22 alineatul (3) al doilea paragraf,
   având în vedere Directiva 2003/85/CE a Consiliului din 29 septembrie 2003 privind măsurile comunitare de combatere a febrei aftoase, de abrogare a Directivei 85/511/CEE și a Deciziilor 89/531/CEE și 91/665/CEE și de modificare a Directivei 92/46/CEE (3), în special articolul 72 alineatul (7),
   având în vedere Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (4), în special articolul 62 alineatul (4) al doilea paragraf,
   întrucât:
   
               (1)
            
            
               Directiva 92/66/CEE definește măsurile de combatere la nivelul Uniunii care trebuie să se aplice în cazul apariției unui focar de boală de Newcastle. Directiva 92/66/CEE prevede, printre altele, că fiecare stat membru trebuie să elaboreze un plan de urgență care să precizeze măsurile naționale care trebuie puse în aplicare în cazul apariției unui focar al bolii respective.
            
         
               (2)
            
            
               Directiva 2001/89/CE stabilește măsuri minime la nivelul Uniunii pentru combaterea pestei porcine clasice. Directiva 2001/89/CE prevede, printre altele, că fiecare stat membru trebuie să elaboreze un plan de urgență care să precizeze măsurile naționale care trebuie puse în aplicare în cazul apariției unui focar al bolii respective.
            
         
               (3)
            
            
               Directiva 2003/85/CE stabilește măsurile minime de combatere care trebuie aplicate în cazul apariției unui focar de febră aftoasă, indiferent de tipul de virus. Această directivă stabilește, de asemenea, anumite măsuri preventive destinate unei mai bune conștientizări și pregătiri a autorităților competente și a comunității agricole cu privire la febra aftoasă. Directiva 2003/85/CE prevede, printre altele, că statele membre trebuie să elaboreze un plan de urgență precizând măsurile naționale necesare pentru menținerea unui nivel ridicat de conștientizare și de pregătire în privința febrei aftoase, precum și a protecției mediului, care să fie pus în aplicare în cazul apariției unui focar al bolii respective.
            
         
               (4)
            
            
               Directiva 2005/94/CE stabilește anumite măsuri preventive referitoare la supravegherea și depistarea precoce a gripei aviare și care consolidează nivelul de vigilență și de pregătire a autorităților competente și a comunității agricole cu privire la riscurile prezentate de boala menționată. De asemenea, directiva în cauză stabilește măsurile minime de combatere care trebuie aplicate în cazul apariției unui focar de gripă aviară la păsările de curte și la alte păsări captive și depistarea precoce a eventualei răspândiri a virușilor gripei aviare la mamifere. Directiva 2005/94/CE prevede, printre altele, că statele membre trebuie să elaboreze un plan de urgență, în conformitate cu anexa X la directiva respectivă, care să precizeze măsurile naționale care trebuie puse în aplicare în cazul apariției unui focar de gripă aviară.
            
         
               (5)
            
            
               Regulamentul (CE) nr. 1099/2009 al Consiliului din 24 septembrie 2009 privind protecția animalelor în momentul uciderii (5) stabilește norme privind sacrificarea animalelor crescute sau deținute în scopul producerii de alimente, lână, piele, blană sau de alte produse, precum și privind sacrificarea animalelor în scopul depopulării și operațiile aferente. Regulamentul (CE) nr. 1099/2009 prevede, printre altele, că metodele de asomare și de sacrificare planificate și procedurile standard de operare corespunzătoare având scopul de a garanta respectarea regulamentului menționat trebuie să fie incluse în planurile de urgență necesare în temeiul legislației Uniunii privind sănătatea animală, pe baza ipotezelor stabilite în planul de urgență cu privire la dimensiunea și situarea focarelor suspectate.
            
         
               (6)
            
            
               În vederea aderării sale la Uniune la data de 1 iulie 2013, Croația a prezentat Comisiei spre examinare și aprobare planurile sale de urgență pentru boala de Newcastle, pestă porcină clasică, febră aftoasă și gripă aviară.
            
         
               (7)
            
            
               Planurile respective, astfel cum au fost modificate de Croația în urma sugestiilor formulate de Comisie în cursul examinării, respectă criteriile stabilite în Directivele 92/66/CEE, 2001/89/CE, 2003/85/CE și, respectiv, 2005/94/CE. În plus, ele includ elementele necesare pentru a se conforma cerințelor prevăzute în Regulamentul (CE) nr. 1099/2009. Planurile permit atingerea obiectivelor Directivelor 92/66/CEE, 2001/89/CE, 2003/85/CE și 2005/94/CE și ale Regulamentului (CE) nr. 1099/2009, sub rezerva unei puneri în aplicare efective și a unei actualizări periodice. Prin urmare, este adecvat să se aprobe planurile respective prin prezenta decizie.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Se aprobă următoarele planuri de urgență prezentate de Croația la 11 mai 2013:
   
               (a)
            
            
               planul de urgență care precizează măsurile naționale care trebuie aplicate în cazul apariției unui focar de boală de Newcastle, prevăzut la articolul 21 alineatul (1) din Directiva 92/66/CEE;
            
         
               (b)
            
            
               planul de urgență care precizează măsurile naționale care trebuie aplicate în cazul apariției unui focar de pestă porcină clasică, prevăzut la articolul 22 alineatul (1) din Directiva 2001/89/CE;
            
         
               (c)
            
            
               planul de urgență care precizează măsurile naționale necesare pentru menținerea unui nivel ridicat de conștientizare și de pregătire în privința bolii, precum și a protecției mediului, care să fie pus în aplicare în cazul apariției unui focar de febră aftoasă, prevăzut la articolul 72 alineatul (1) din Directiva 2003/85/CE;
            
         
               (d)
            
            
               planul de urgență care precizează măsurile naționale care trebuie aplicate în cazul apariției unui focar de gripă aviară, prevăzut la articolul 62 alineatul (1) din Directiva 2005/94/CE.
            
         Articolul 2
   Prezenta decizie se adresează statelor membre.
   
      Adoptată la Bruxelles, 28 iunie 2013.
      
         
            Pentru Comisie
         
         Tonio BORG
         
         
            Membru al Comisiei
         
      
   
   
      (1)  JO L 260, 5.9.1992, p. 1.
   
      (2)  JO L 316, 1.12.2001, p. 5.
   
      (3)  JO L 306, 22.11.2003, p. 1.
   
      (4)  JO L 10, 14.1.2006, p. 16.
   
      (5)  JO L 303, 18.11.2009, p. 1.